Hunanadfyfyriad
Cwrciwlwm 2022
Mae pwysigrwydd llythrennedd yn y Gymraeg yn cael ei phwysleisio yng Nghwricwlwm 2022. Mae’r maes dysgu a phrofiad iaith, llythrennedd a chyfathrebu’n adlewyrchu bod addysgu a dysgu yn y Gymraeg yn “flaenoriaeth i Lywodraeth Cymru… a’r bwriad yw y bydd Cymraeg yn orfodol hyd at 16 oed” (Donaldson, 2015, t.48). Mae gan Lywodraeth Cymru uchelgais o filiwn o siaradwyr Cymraeg erbyn 2050, gan gynyddu’r nifer o siaradwyr Cymraeg yn ogystal â chynyddu’r defnydd o’r iaith Gymraeg (Llywodraeth Cymru, 2017, t.1).
Gwers ‘mini meicro’
Roedd y wers o dan sylw’r hunanadfyfyriad yn rhan o ddilyniant dysgu a gynlluniais ar gyfer blwyddyn pump yn ystod PAP 1. Addysgais thema fer ar y chwedl ‘Cantre’r Gwaelod’ gyda’r uchelgais o ysgrifennu erthygl papur newydd a chreu bwletin newyddion. Roedd nifer o wersi a thasgau yn y dilyniant  a oedd yn adeiladu i fyny at ysgrifennu’r erthygl. Mae egwyddor addysgeg chwe Chwricwlwm 2022 yn datganu “mae addysgu a dysgu da yn golygu gosod tasgau a dewis adnoddau sy’n adeiladu ar wybodaeth a phrofiad blaenorol ac yn ennyn diddordeb” (Donaldson, 2015, t67). Dewisais i gynllunio dilyniant dysgu er mwyn i’r disgyblion allu ysgrifennu erthygl papur newydd o safon. Wrth i mi addysgu’r disgyblion yn ystod PAP 1 a thrafod gyda’r athrawes ddosbarth, roedd yn amlwg iawn nid oedd y disgyblion yn mwynhau gwaith ysgrifenedig. Felly roedd angen i mi gynllunio tasgau llythrennedd hwylus er mwyn datblygu ei sgiliau llythrennedd i allu ysgrifennu erthygl o safon dda. Roedd y wers o dan sylw yn un bwysig gan ei bod yn ehangu sgiliau'r plant i gydnabod cymariaethau, enwau, ansoddeiriau a cyf lythrennu.
Ysgrifennais erthygl fy hun ‘Tristwch Tryweryn’ fel enghraifft i’r plant o’r fath o frawddegau hoffwn iddynt  ddefnyddio yn ei erthygl. Fe wnaeth ysgrifennu’r erthygl hon ddatblygu fy sgiliau llythrennedd personol hefyd a theimlaf yn falch o’r canlyniad gorffenedig. Credaf ei bod yn holl bwysig i gyflawni tasg rydw i wedi cynllunio i’r disgyblion cyflawni er mwyn dangos fel enghraifft ac i roi cymorth i rai is ei gallu a rhoi syniadau iddynt.
Ar ddechrau’r wers, fe wnes i atgoffa’r  disgyblion ein bod yn adeiladu i fyny at ysgrifennu erthygl papur newydd. Adlewyrchais fod angen cynnwys enwau, cymariaethau, ansoddeiriau a chyf lythrennu yn yr erthygl er mwyn creu erthygl ddiddorol i’r darllenydd. Defnyddiais gwestiynu ar ddechrau’r wers ar wybodaeth flaenorol y disgyblion o gymariaethau, enwau, ansoddeiriau a chyf lythrennu. Gofynnais i’r disgyblion ddarganfod y gwahanol mathau o eiriau  yn yr erthygl gan roi esiamplau ar lafar i mi, ac o ganlyniad roedd hyn wedi fy ngalluogi i asesu eu dealltwriaeth mewn ffordd syml a hawdd.
Y brif dasg oedd darllen yr erthygl ‘Tristwch Tryweryn’ a defnyddio lliwiau gwahanol i danlinellu enwau, ansoddeiriau, cymariaethau a chyflythreniad yn yr erthygl. Amcan a nod y dasg oedd datblygu sgiliau'r disgyblion o ran adnabod y mathau o eiriau  er mwyn iddynt  allu eu defnyddio  o fewn erthygl yn annibynnol. Roedd y dasg yn un annibynnol ac ar bapur yn ystod y wers ‘mini meicro’ yn y Brifysgol. Wrth adfyfyrio gallaf wedi gofyn i’r disgyblion cofnodi enghreifftiau o gymariaethau, ansoddeiriau, enwau a chyf lythrennu ar y bwrdd gwyn/papur yn ogystal ag ar lafar, er mwyn iddynt  ddod yn gyfarwydd â sillafu’r geiriau newydd yma’n gywir. 
PAP 1- Blwyddyn pump 
Wrth i mi addysgu’r wers hon i flwyddyn pump yn ystod PAP 1 roedd y dasg yn dasg bâr a rhoddais y dasg ar ‘Google Classroom’ er mwyn i'r disgyblion ddefnyddio’r ‘Chromebooks’ i gyflawni’r dasg. Penderfynais i gynllunio’r dasg fel un technolegol yn lle ar bapur ar ôl trafodaeth gyda’r athrawes ddosbarth. Yn ystod fy wythnos arsylwi ym mis Hydref roedd y disgyblion wedi cwblhau tasg debyg o adnabod y mathau o eiriau gwahanol o fewn ymson. Dywedodd y mentor nad oedd y disgyblion wedi mwnhau’r dasg gan ei bod ar bapur ac felly penderfynais i arbrofi gyda  thechnoleg er mwyn gweld os oedd hyn yn gwneud gwahaniaeth i ddysgu ac ymrwymiad y disgyblion i’r dasg.
Yn ystod y dasg yn yr ysgol roedd y disgyblion yn medru defnyddio geiraduron er mwyn gwirio os oedd gair yn ansoddair. Defnyddiais ‘mini plenary’ er mwyn asesu dealltwriaeth y disgyblion gan ofyn cwestiynau megis:” ga i ansoddair neu gymhariaeth sydd yn ail baragraff yr erthygl os gwelwch yn dda?”
 Wrth i'r plant mynd ati i anodi’r erthygl papur newydd roeddent yn annibynnol iawn. Yr unig gwestiwn gofynnodd tri grŵp i mi oedd nad oedd y gair trychineb ac anffodus yn y Geiriadur Gomer roeddent yn defnyddio. Yn ystod y sesiwn gloi fe wnaethon ni anodi’r erthygl gyda’n gilydd fel dosbarth ar y bwrdd gwyn rhyngweithiol. Roedd y plant yn medru adnabod yr ansoddeiriau, cymariaethau, cyf lythrennu ac enwau yn hyderus iawn. Gwelais newid mawr yn nealltwriaeth y plant yn ystod sesiwn cloi’r wers.  Roedd hyn wedi fy ngalluogi i asesu dysgu’r disgyblion yn ystod y dasg ac i weld os oedd newid yn eu dealltwriaeth i gymharu â’r sesiwn agoriadol. 
Wrth i mi ddysgu blwyddyn pump defnyddiais nifer iawn o gwestiynau gan fod yr ysgol yn defnyddio’r strategaeth yma. Roedd y strategaeth yma’n datblygu sgiliau llafar y disgyblion. Yn ôl Cwricwlwm 2022 noda’r maes dysgu a phrofiad iaith, llythrennedd a chyfathrebu “mae datblygu llafaredd - y capasiti i fynegi syniadau drwy leferydd - yn hanfodol bwysig ar gyfer meddwl a dysgu” (Donaldson, 2015, t.48). Datblygais lafar ac ysgrifennu’r disgyblion hefyd gan gynllunio tasg o fwletin newyddion yn seiliedig ar yr erthygl papur newydd ar Gantre’r Gwaelod. Roedd angen i’r disgyblion weithio mewn grwpiau o bedwar i ysgrifennu sgript a ffilmio bwletin newyddion gan ddefnyddio’r sgrin werdd.
Roeddwn yn manteisio ar bob cyfle i gywiro iaith y disgyblion ar lafar yn enwedig os oedden nhw wedi ateb cwestiwn gan ddefnyddio’r ffurf anghywir wrth i mi addysgu blwyddyn pump. Roeddwn yn dosbarthu tocynnau iaith i’r disgyblion os oeddwn yn eu clywed yn siarad Cymraeg yn y coridor neu ar yr iard. Mae’r tocynnau hyn yn rhan o’r rhaglen ‘Siarter Iaith’,  a roedd yr ysgol yma’n gwneud nifer o bethau er mwyn hyrwyddo’r iaith Gymraeg i’r plant. Roeddwn i’n annog i’r disgyblion edrych o fewn geiriaduron a thesawrws os nad oedden nhw’n gwybod gair yn y Gymraeg er mwyn datblygu eu hannibyniaeth yn lle gofyn i mi trwy’r amser am yr ateb.


Blwyddyn un- PAP 1
Wrth i mi addysgu ym mlwyddyn un roeddwn yn cwestiynu plant er mwyn datblygu eu llafar yn ogystal â chywiro ffurf anghywir o ateb cwestiwn e.e. “Oes gen ti frawd neu chwaer?” “Oes/nac oes” nid ” ydw/nac ydw”. Er hyn credaf fy mod wedi gallu cywiro iaith y plant yn fwy, gan fy mod yn nerfus o dro i dro yn addysgu ,nid oeddwn yn clywed pob ffurf anghywir. Darparais docynnau iaith o fewn y dosbarth i’r disgyblion oedd yn ymdrechu’n fawr i siarad Cymraeg neu yn ateb yn gywir yn y Gymraeg. Addysgais sesiwn iaith o ffurfio llythyren ‘ff’ gan ddefnyddio toes er mwyn hwyluso ffurfio i’r disgyblion. Yn ystod y sesiynau hyn roeddwn i’n cwestiynu’r plant am y mathau o eiriau sydd yn dechrau gyda ‘ff’ ac yn cynnwys ‘ff’ er mwyn datblygu eu geirfa. Cyflwynais genre newydd o lythrennedd sef rhestr siopa a rysáit. Roedd hyn yn rhan o ddilyniant dysgu o bobi bisgedi ac roedd angen i’r disgyblion gwblhau’r elfen llythrennedd cyn pobi’r bisgedi. Roedd y genre newydd yma wedi datblygu sgiliau ysgrifennu’r disgyblion yn enwedig trefnu cynnwys mewn dilyniant cywir. Wrth i’r disgyblion cwblhau tasgau llythrennedd roeddwn i’n gwahaniaethu’r tasgau gan  faint oedd angen iddynt ysgrifennu. Disgwyliais i’r disgyblion o lefel gallu uwch i ysgrifennu’n annibynnol gyda chymorth ar lafar ond ar gyfer y disgyblion o lefel is roedden nhw’n dilyn fy ffurf enghreifftiol. Roeddwn i’n darllen stori i’r disgyblion nifer o weithiau yr wythnos er mwyn hybu pwysigrwydd a mwynhad darllen. Defnyddiais cwestiynau wrth i mi ddarllen llyfrau i’r disgyblion er mwyn sicrhau eu bod yn gwrando ac yn deall beth oedd yn digwydd. 
[bookmark: _GoBack]Wrth adfyfyrio ar PAP 1 gallwn wedi manteisio’n fwy ar ‘Siarter Iaith’ wrth i mi addysgu’r plant. Gallwn wedi creu tasgau a gweithgareddau a oedd yn defnyddio ymadrodd yr wythnos a chwarae cân yr wythnos i’r disgyblion. 

 
